विज्ञान-भवन में भागवत-ज्ञान का होना , एक दुर्लभ संयोग है . वैसे संघ को विज्ञान से कम ही नाता रहता है . इनका अतीतमोह ऐसा कि पूरी भारतीय परंपरा ही प्रगतिशील नज़र आती है . वेद और विज्ञान तो इनके लिए तकियाकलाम हैं . आज के विज्ञान को कमतर आंकने के चक्कर में, न जाने ये और इनके लोग क्या-क्या नहीं बोल जाते हैं, जिसकी चर्चा करने का यहाँ स्पेस नहीं है . फिलहाल संघ के वर्तमान सरसंघचालक मोहन भागवत ने जो हिन्दू-राष्ट्र के नाम अपना सन्देश दिया है, वे प्रशंसनीय हैं . चारो ओर सरसंघचालक के इस राष्ट्रीय-बौद्धिक की चर्चा हो रही है .